*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*78. számú előterjesztés*

Bátaszék Város Önkormányzat Képviselő-testületének 2024. április 24-én

16.00 órakor megtartandó ülésére

Döntés Bátaszék Város Településképi Rendeletének 4. számú módosítása során beérkezett vélemények elfogadására, továbbá a módosító-rendelet megalkotása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető Béres István főépítész **Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság 2024.04.23.SZB 2024.04.23.KOIS 2024.04.22. |

**Tisztelt Képviselő-testület!**

Bátaszék Város Önkormányzatának Képviselő-testülete a 7/2024. (I. 31.) önkormányzati határozatában döntött *a településkép védelméről szóló 21/2017. (XII. 29.) önkormányzati rendeletet 4. számú módosításáról* (a továbbiakban: Rendelet-módosítás).

Bátaszék Város Polgármestere a módosító rendelet tervezetét az Elektronikus Térségi Tervezést Támogató Rendszerben (E-TÉR) véleményeztette az arra jogosult államigazgatási szervekkel (a továbbiakban: Szervek) és Partnerekkel.

A Szervek részéről érkezett vélemények az előterjesztés mellékletét alkotják. A vélemények összefoglalása, továbbá az azokra adott önkormányzati válaszok a határozat-javaslat 1. mellékletében olvashatók.

A Partnerek részéről az E-TÉR felületen nem érkezett vélemény.

A Polgármester *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben foglaltaknak megfelelően a Partnereket a helyben szokásos módon is tájékoztatta a Rendelet-módosításról.

A Rendelet-módosítással kapcsolatban a Partnerek részéről a helyben szokásos módon sem érkezett vélemény.

Kérem a Tisztelt Képviselő-testületet a véleményezési szakasszal kapcsolatos előterjesztés megvitatására és a véleményezési szakaszban érkezett vélemények elfogadásáról szóló döntés meghozatalára!

Fenti döntés birtokában kerülhet sor a módosító rendelet elfogadására.

Mellékletek:

1. Államigazgatási szervek véleményei

2. Módosító rendelet tervezete

.

***H a t á r o z a t i j a v a s l a t :***

**Bátaszék Város Településképi Rendelete 4. számú módosítása során beérkezett vélemények elfogadására**

1. Bátaszék Város Önkormányzatának Képviselő-testülete Bátaszék Város Településképi Rendeletének 4. számú módosítása véleményezési szakaszában
	* 1. részt vevő Szervek véleményeit megismerte, azokat elfogadja ezen határozat 1. melléklete szerinti tartalommal,
		2. a lefolytatott partnerségi egyeztetés összegzését megismerte, azt elfogadja ezen határozat 2. melléklete szerinti tartalommal.
2. A Képviselő-testület tudomásul veszi, hogy a Partnerek részéről vélemény nem érkezett, egyben a partnerségi egyeztetést jelen döntéssel lezárja.
3. A Képviselő-testület felkéri a polgármestert, hogy az új R. 72. § (1) bekezdés b) pontja alapján gondoskodjék a Rendelet-módosítás közzétételéről.

*Határidő:* 2024. 04. 30.

*Felelős*: Dr. Bozsolik Róbert polgármester

*Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

 irattár

1. melléklet a .../2024. (... ...) önkormányzati határozathoz

**ÖNKORMÁNYZATI ÁLLÁSFOGLALÁS - VÉLEMÉNYEZÉSI SZAKASZ**

Bátaszék Város Településképi Rendeletének (a továbbiakban: TKR) 4. számú módosítása

ELŐZMÉNY:

Bátaszék Város Önkormányzata Képviselő-testületének 7/2024. (I. 31.) önkormányzati határozata *a településkép védelméről szóló 21/2017. (XII. 29.) önkormányzati rendelet 4. számú módosításáról*.

Bátaszék Város Önkormányzatának polgármestere a TKR 4. számú módosításának tervezetét az új R. 62. § (1) bekezdés a) pontja alapján véleményeztette az érintett államigazgatási szervekkel az E-TÉR rendszerben.

**Véleményezésre jogosult Államigazgatási Szervek véleményei**

az új R. 11. melléklete szerint

1. Területrendezés, településrendezés, településkép-védelem

**Tolna Vármegyei Kormányhivatal Állami Főépítészi Iroda** - TOB/2/00067-4/2024. *(2024.04.05.)*

1. *Települési főépítész bevonásával kéri a TKR tervezetét elkészíteni.*
2. *Kéri a helyi partnerségi egyeztetés lefolytatását.*

**Önkormányzati válasz:**

1. A módosító rendelet tervezete a város megbízott főépítésze közreműködésével lett elkészítve.
2. A helyi partnerségi egyeztetés lefolytatása a 2. mellékletben részletezettek szerint megtörtént.
3. Természet- és tájvédelem

**Duna-Dráva Nemzeti Park Igazgatóság**

*Véleményt nem küldött.*

1. Világörökségi, műemléki és régészeti értékek védelme

**Tolna Vármegyei Kormányhivatal Építésügyi és Örökségvédelmi Főosztály Örökségvédelmi Osztály** - TOD/25B/451-2/2024. (2024.04.08.)

*A tervezett módosítás nem sért örökségvédelmi érdeket, így a hatóság kifogást nem emel.*

**Önkormányzati válasz:**

Köszönjük a véleményt.

1. Honvédelem

**Honvédelmi Minisztérium Hatósági Főosztály** - 4376-2/2024/h (2024.03.21.)

*A dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem tesz.*

**Önkormányzati válasz:**

Köszönjük a véleményt.

1. Hírközlés

**Nemzeti Média- és Hírközlési Hatóság Hírközlésfelügyeleti Főosztály Pécsi Hatósági Iroda** - K/7240-2/2024. (2024.03.22.)

*A tervezett módosítás ellen a hatóság kifogást nem emel.*



Bátaszék, 2024. április 9.

Az összefoglalót készítette: Béres István

 főépítész

2. melléklet a .../2024. (... ...) önkormányzati határozathoz

**PARTNERSÉGI EGYEZTETÉS ÖSSZEGZÉSE**

Bátaszék Város Településképi Rendeletének (a továbbiakban: TKR) 4. számú módosítása kapcsán lefolytatott partnerségi egyeztetésről

ELŐZMÉNY:

Bátaszék Város Önkormányzata Képviselő-testületének 7/2024. (I. 31.) önkormányzati határozata *a településkép védelméről szóló 21/2017. (XII. 29.) önkormányzati rendelet 4. számú módosításáról*.

**A TKR 4. számú módosítása során a partnerségi egyeztetés a következők szerint lett lefolytatva:**

1. *A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 66. § (2) bekezdés b) pontja alapján

**Véleményezési szakasz az E-TÉR-ben:**

* + 1. időtartama: 2024. március 19. - 2024. április 8.
		2. összegzése: Az E-TÉR felületen nem érkezett partneri vélemény.
1. *A településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben (a továbbiakban: PR.) foglaltak szerint Helyi Partnerségi Egyeztetésre (a továbbiakban: HPE) sor került:

**Előzetes tájékoztatás:**

* + 1. időtartama: 2024. február 12. - 2024. február 27.
		2. módja:
			1. Polgármesteri Hivatalban történő kifüggesztés,
			2. Bátaszék Város honlapján történő közzététel,

*https://www.bataszek.hu/bataszek\_varos\_telepuleskepi\_rendeletenek\_4\_szamu\_modositasa\_elozetes\_tajekoztatasi\_szakasz*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: Az előzetes tájékoztatás során a hirdetményben megadott véleményezési időn belül észrevétel nem érkezett.

**Munkaközi tájékoztatás:**

* + 1. időtartama: 2024. március 19. - 2024. április 3.
		2. módja:
			1. Bátaszék Város honlapján történő közzététel,

*https://bataszek.hu/bataszek\_varos\_telepuleskepi\_rendeletenek\_4\_szamu\_modositasa\_munkakozi\_tajekoztatasi\_szakasz\_13357*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: A munkaközi tájékoztatás során a hirdetményben megadott véleményezési időn belül észrevétel nem érkezett.



Bátaszék, 2024. április 9.

Az összefoglalót készítette: Béres István

 főépítész